Transaralo geležinkelis

Transaralo geležinkelis arba Taškento geležinkelis (, ), Orenburgo–Taškento geležinkelis () – geležinkelis Vidurinėje Azijoje, Rusijos, Kazachstano ir Uzbekistano teritorijose, jungią Taškentą su Orenburgu.

Statybos pradėtos 1899 m. Ruožas Orenburgas–Kubekas atidarytas 1905 m., likusi dalis – 1906 m. Geležinkelio statybos kainavo 1222 milijonus rublių. 1905 m. prie Transaralo geležinkelio prijungta atkarpa Orenburgas–Kinelis, sujungusi šią liniją su Samaros–Zlatousto geležinkeliu. 1913 m. geležinkelio ilgis siekė 2234 km, juo važinėjo 552 garvežiai, 7853 prekiniai ir 655 keleiviniai vagonai.Железнодорожный транспорт: Энциклопедия / Гл. ред. Н. С. Конарев. – М.: Большая Российская энциклопедия, 1994. – 559 с.: ил. Nuo Aryso nutiesta atšaka į Biškeką ir Almatą. XX a. vid. linijoje paleisti šilumvežiai TE-3, gabenta medvilnė, anglis, nafta, rūdos, mašinos, statybinės medžiagos, pramoninės prekės.Большая советская энциклопедия. Гл. ред. Б. А. Введенский, 2-е изд. Т. 42. Татары – Топрик. 1956. 668 стр., илл.: 49 л. илл. и карт.

Pagrindinės stotys: Orenburgas, Sol Ileckas, Aktiobė, Baikonyras, Kyzylorda, Turkistanas, Arysas, Saryagašas, Taškentas.

 Šaltiniai 

Kategorija:Kazachstano geležinkeliai
Kategorija:Uzbekijos geležinkeliai
Kategorija:Rusijos geležinkeliai
Kategorija:TSRS geležinkeliai